
DR.31.5.2004 3 

 

  

mengusahakan ke arah penyelarasan dari semua latihan yang ada di kementerian-
kementerian di negara ini.  Sekian, Terima kasih. 

 Datuk Haji Mohamad bin Haji Aziz: Assalamualaikum warahmatullahi 
wabarakatuh.  Terima kasih Tuan Yang di-Pertua dan terima kasih kepada Timbalan 
Menteri.  Soalan tambahan.  Dari dahulu lagi kerajaan sentiasa membantu peniaga-
peniaga bumiputera, macam-macam tabung yang telah diwujudkan.  Jumlahnya saya 
rasa mungkin hampir bilion ringgit.  Cuma saya sebagai orang Melayu kadang-kadang 
malu.   

 Seorang Ahli:  [Tepuk] 

 Datuk Haji Mohamad bin Haji Aziz:  Jawapan Timbalan Menteri  menyatakan 
sekian ribu usahawan.  Usahawan apa?   Pinjam dua ribu, tiga ribu, apakah usahawan? 

 Seorang Ahli:  Ha, betul! 

 Datuk Haji Mohamad bin Haji Aziz: Meniaga dua, tiga, ribu apakah 
usahawan?  Nama itu terlampau besar – ‘gah’ . 

 Seorang Ahli:   Usahawan. 

 Datuk Haji Mohamad bin Haji Aziz:  Tetapi dapat pinjaman dua ribu, tiga 
ribu,  macam minta sedekah.  Usahawan apa?  Saya hendak tanya Yang Berhormat 
Timbalan Menteri, apa tindakan susulan kepada tabung-tabung yang dikhususkan 
kepada peniaga-peniaga bumiputera ini, lebih senanglah kata peniaga ajalah, 
usahawan-usahawan.  Macam TEKUNlah katakan.  Bagaimana follow-up kementerian 
kepada peminjam-peminjam dan bagaimana sebenarnya selepas diberi bantuan, apa 
pencapaian mereka?   Dua ribu, tiga ribu ini, apa pencapaiannya?  Apakah TEKUN 
hanya hendak minta pulang balik tetapi tidak mengekori dan sebenarnya tidak memberi 
pengisian kepada matlamat.   

 Jadi ini soalan kepada kementerian. Apa tindakan susulan kementerian untuk 
benar-benar wujudkan usahawan?  Tetapi kalau dua, tiga ribu pinjam, selepas itu 
panggil saya usahawan, usahawan apa?  Ini usahawan tepi parit sahaja ini.    

 Beberapa Ahli:  [Ketawa]  [Tepuk] 

 Datuk Haji Mohamad bin Haji Aziz: Saya minta Yang Berhormat Timbalan 
Menteri  jelaskan. 

 Dato' Khamsiyah binti Yeop:  Yang Berhormat, sesuai dengan kementerian 
yang menyatakan bahawa peranan kementerian ini ialah membangun usahawan.  
Walaupun dua ribu, tiga ribu sebagaimana yang dipinjamkan oleh TEKUN, kita 
memang sentiasa menyusun, memantau dan membimbing usahawan tersebut. Setakat 
ini adapun yang sudah berjaya daripada yang meminjam dua ribu sehingga menjadi 
seorang usahawan.  Ini tidak terlibat dengan TEKUN sahaja, malahan dana-dana lain 
pun kita mempunyai jawatankuasa pemantauan untuk memantau dan melihat sejauh 
mana kejayaan usahawan kita. 

 Jadi Yang Berhormat, apa juga usaha yang kita buat ini adalah berbalik 
kepada sikap. Kalau sikap peniaga itu berusaha untuk menjayakan dirinya walaupun 
pinjamannya seribu, kini dia boleh menjadi usahawan yang cukup berjaya.  Sekian, 
terima kasih. 

 

2.  Tuan Lau Yeng Peng [Puchong] minta Menteri Perdagangan Antarabangsa 
dan Industri  menyatakan apakah mekanisme dan rancangan untuk menstabilkan harga 
bagi alat keluli dalam negara ini yang agak tidak menentu sejak akhir-akhir ini.  Apakah 
impak (impact) terhadap sektor pembinaan akibat ketidaktentuan harga barangan 
tersebut. 

 Timbalan Menteri Perdagangan Antarabangsa dan Industri [Dato’ Mah 
Siew Keong]: Tuan Yang di-Pertua, untuk makluman Yang Berhormat, kerajaan telah 
mengambil beberapa langkah untuk menstabilkan harga besi dan keluli di pasaran 
tempatan.  Antaranya ialah:- 

 

 



mengusahakan ke arah penyelarasan dari semua latihan yang ada di kementerian- kementerian di negara ini. Sekian, Terima kasih. Datuk Haji Mohamad bin Haji Aziz: Assalamualaikum warahmatullahi wabarakatuh. Terima kasih Tuan Yang di-Pertua dan terima kasih kepada Timbalan Menteri. Soalan tambahan. Dari dahulu lagi kerajaan sentiasa membantu peniaga- peniaga bumiputera, macam-macam tabung yang telah diwujudkan. Jumlahnya saya rasa mungkin hampir bilion ringgit. Cuma saya sebagai orang Melayu kadang-kadang malu. Seorang Ahli: [Tepuk] Datuk Haji Mohamad bin Haji Aziz: Jawapan Timbalan Menteri menyatakan sekian ribu usahawan. Usahawan apa? Pinjam dua ribu, tiga ribu, apakah usahawan? Seorang Ahli: Ha, betul! Datuk Haji Mohamad bin Haji Aziz: Meniaga dua, tiga, ribu apakah usahawan? Nama itu terlampau besar- 'gah' . Seorang Ahli: Usahawan. Datuk Haji Mohamad bin Haji Aziz: Tetapi dapat pinjaman dua ribu, tiga ribu, macam minta sedekah. Usahawan apa? Saya hendak tanya Yang Berhormat Timbalan Menteri, apa tindakan susulan kepada tabung-tabung yang dikhususkan kepada peniaga-peniaga bumiputera ini, lebih senanglah kata peniaga ajalah, usahawan-usahawan. Macam TEKUNlah katakan. Bagaimana follow-up kementerian kepada peminjam-peminjam dan bagaimana sebenarnya selepas diberi bantuan, apa pencapaian mereka? Dua ribu, tiga ribu ini, apa pencapaiannya? Apakah TEKUN hanya hendak minta pulang balik tetapi tidak mengekori dan sebenarnya tidak memberi pengisian kepada matlamat. Jadi ini soalan kepada kementerian. Apa tindakan susulan kementerian untuk benar-benar wujudkan usahawan? Tetapi kalau dua, tiga ribu pinjam, selepas itu panggil saya usahawan, usahawan apa? Ini usahawan tepi parit sahaja ini. Beberapa Ahli: [Ketawa] [Tepuk] Datuk Haji Mohamad bin Haji Aziz: Saya minta Yang Berhormat Timbalan Menteri jelaskan. Dato' Khamsiyah binti Yeop: Yang Berhormat, sesuai dengan kementerian yang menyatakan bahawa peranan kementerian ini ialah membangun usahawan. Walaupun dua ribu, tiga ribu sebagaimana yang dipinjamkan oleh TEKUN, kita memang sentiasa menyusun, memantau dan membimbing usahawan tersebut. Setakat ini adapun yang sudah berjaya daripada yang meminjam dua ribu sehingga menjadi seorang usahawan. Ini tidak terlibat dengan TEKUN sahaja, malahan dana-dana lain pun kita mempunyai jawatankuasa pemantauan untuk memantau dan melihat sejauh mana kejayaan usahawan kita. Jadi Yang Berhormat, apa juga usaha yang kita buat ini adalah berbalik kepada sikap. Kalau sikap peniaga itu berusaha untuk menjayakan dirinya walaupun pinjamannya seribu, kini dia boleh menjadi usahawan yang cukup berjaya. Sekian, terima kasih. 2. Tuan Lau Yeng Peng [Puchong] minta Menteri Perdagangan Antarabangsa dan Industri menyatakan apakah mekanisme dan rancangan untuk menstabilkan harga bagi alat keluli dalam negara ini yang agak tidak menentu sejak akhir-akhir ini. Apakah impak (impact) terhadap sektor pembinaan akibat ketidaktentuan harga barangan tersebut. Timbalan Menteri Perdagangan Antarabangsa dan Industri [Dato' Mah Siew Keong]: Tuan Yang di-Pertua, untuk makluman Yang Berhormat, kerajaan telah mengambil beberapa langkah untuk menstabilkan harga besi dan keluli di pasaran tempatan. Antaranya ialah:-.